Віктар Ганчар — Вікіпэдыя

# Віктар Ганчар

### Зьвесткі зь Вікіпэдыі — вольнай энцыкляпэдыі.

Віктар Ганчар (7 верасьня 1958 г., пас. Родзічава Менскай вобласьці - 1999 (?)) - беларускі палітык, бязь сьледу зьніклы ці выкрадзены ў 1999 годзе разам з Анатолем Красоўскім.

На прэзыдэнцкіх выбарах 1994 году Віктар Ганчар быў адным з кіраўнікоў выбарчага штабу Аляксандра Лукашэнкі. З 1994 году Ганчар быў намесьнікам старшыі ўраду Беларусі.

З 1995 г. - дэпутат Вярхоўнага Савету Беларусі, намесьнік старшыні.

Напярэдадні рэфэрэндуму 1996 г. і ў 1998 г. - старшыня Цэнтральнае выбарчае камісіі.

Віктар Ганчар браў актыўны ўдзел у працы Вярхоўнага Савета падчас канстытуцыйнага крызіса 1996 года, быў адным з найбольш актыўных ініцыятараў працэсу імпічмэнта А. Лукашэнку.

У траўні 1999 года Віктар Ганчар арганізаваў кампанію па выбарах прэзыдэнта Беларусі, якая была сарваная ўладамі. У ліпені 1999 года Ганчар абвесьціў пра сканчэньне тэрміна легітымнага прэзыдэнцкага кіраваньня Аляксандра Лукашэнкі, зыходзячы зь непрызнаньня легітымнасьці рэфэрэндуму 1996 г.

16 верасьня 1999 г. Віктар Ганчар разам з сваім сябрам бізнэсоўцам Анатолям Красоўскім зьніклі бязь зьвестак. Пазьней на месцы, дзе па меркаваньнях адбылося выкраданьне, былі знойдзеныя аскепкі шкла аўтамабіля і сьляды крыві.

Паводле словаў палітычнага эмігранта і былога начальніка СІЗА №1 Алега Алкаева, Віктар Ганчар быў выкрадзены, а пасьля гэтага расстраляны паводле загадаў людзей, набліжаных да Аляксандра Лукашэнкі.

Патрабаваньні расследваньня зьнікненьня Ганчара й Красоўскага - адныя з асноўных патрабаваньняў беларускай апазыцыі, таксама яны прысутнічаюць у дакумэнтах міжнародных арганізацыяў і структураў.

## [рэдагаваць] Вонкавыя спасылкі

- Мы помним... Виктор Гончар
- "Хотим знать правду!"
- інфармацыя на сайце грамадзкай ініцыятывы "Мы памятаем"
- інфармацыя на сайце "Хартыя'97"
- Салідарнасьць-16
- Олег Алкаев: существует видеозапись убийств Захаренко, Гончара и Красовского

Нерассьледваныя зьнікненьні і сьмерці вядомых людзей у сучаснай Беларусі
Віктар Ганчар | Зьміцер Завадзкі | Юры Захаранка | Генадзь Карпенка | Анатоль Красоўскі

Атрымана з «http://be-x-old.wikipedia.org../../../%D0%B2/%D1%96/%D0%BA/%D0%92%D1%96%D0%BA%D1%82%D0%B0%D1%80_%D0%93%D0%B0%D0%BD%D1%87%D0%B0%D1%80_398a.html»

Катэгорыя: Беларускія палітыкі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Беларуская